Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: II. A 149/1997. (IX. 10.) Korm. rendelet alapjaiban megváltoztatta az örökbefogadni szándékozók nyilvántartásba vételének rendjét. Jelentkezniük kell a Gyermekvédelmi Szakszolgálatnál, és örökbefogadásra alkalmasságukkal kapcsolatban a gyámhivatal határozatban dönt. Az örökbefogadó szülők
Paragraph Index: 131

57. § (5) bekezdésében biztosított jogorvoslathoz való alkotmányos joggal összefüggésben visszásságot okoz az APEH elhúzódó eljárása és az ügy érdemében döntést tartalmazó közigazgatási határozat meghozatalának elmulasztása. A panaszos beadványában azt sérelmezte, hogy az APEH Pest Megyei Igazgatósága fellebbezését követően ügyében nem hozott jogerős másodfokú határozatot. Az állampolgári jogok országgyűlési biztosa a beszerzett iratok alapján megállapította, hogy az adóhatóság a panaszosnál az 1995. 09. 01—30-ig terjedő időszakra vonatkozóan megtartott ellenőrzés megállapítása alapján, 1996. március 4-én kelt határozatával, 65 000 Ft adókülönbözetet állapított meg és 32 000 Ft adóbírságot szabott ki. A panaszos a részére nyitva álló törvényes határidőn belül, 1996. március 24-én fellebbezést nyújtott be az APEH Pest Megyei Hatósági Osztályához, de az országgyűlési biztoshoz fordulásának időpontjáig nem kapott jogerős másodfokú határozatot. A mulasztás sértette a jogbiztonság alkotmányos követelményét, és egyben megakadályozta a panaszos jogorvoslathoz fűződő alkotmányos alapjogának maradéktalan érvényesülését is. Az adóhatóság vezetőjének tájékoztatása szerint az Igazgatóság a panaszosnál a kifogásolt vizsgálaton kívül tizenegy ellenőrzés folytatott le. Ezen túlmenően nyolc kapcsolt vizsgálatot is végeztek olyan társaságoknál, amelyekben a panaszos tulajdoni hányaddal rendelkezik. A panaszos az első fokú határozatok mindegyike ellen fellebbezést nyújtott be. A másodfokú adóhatóság által elutasított fellebbezések miatt a panaszos bírósághoz fordult. Az ügyek egy részében jelenleg is közigazgatási per van folyamatban a Pest Megyei Bíróság előtt. A panaszos folyamatos egyet nem értései miatt állandósultak a másodfokhoz történő felterjesztések, illetőleg a bíróság részére történő irat-összekészítések. Így fordulhatott elő, hogy a panaszos által megkifogásolt határozat — belekerülve egy már korábban lezárt iratanyagba — nem került felterjesztésre. Tekintettel arra, hogy az állampolgári jogok országgyűlési biztosának fellépését követően az érintett köztisztviselő felelősségrevonása és az érintett területről történő eltávolítása, valamint a panasszal érintett határozat visszavonása megtörtént, az ügyben az országgyűlési biztos további ajánlással élni nem kívánt, de a hasonló jellegű jogsérelmek jövőbeni elkerülése érdekében felkérte, az APEH Kelet-Budapesti Igazgatóságának vezetőjét, hogy fokozottan gondoskodjék hivatalában a törvényben rögzített ügyintézési határidő és eljárási rend betartásáról. OBH 8842/1997. Az Alkotmány 2. § (1) bekezdésében deklarált jogállamiságból fakadó jogbiztonsággal, illetve az Alkotmány 57. § (5) bekezdésében biztosított jogorvoslati joggal összefüggésben visszásságot okoz, ha az eljáró közigazgatási szervek indokolatlanul felfüggesztik az ügyben az eljárást. A panaszos beadványában sérelmezte, hogy a Győrvári Körjegyzőség körjegyzője az üzletház építésének engedélyezésére irányuló kérelmében az eljárást felfüggesztette. Az állampolgári jogok országgyűlési biztosa általános helyettese megállapította, hogy a körjegyző indokolatlanul függesztette fel az eljárást az építési engedély iránti kérelem ügyében, mert az érdemi döntéshez minden adat adott volt. Ezért törvénysértő az első fokú határozatot jóváhagyó másodfokú határozat is. Az állampolgári jogok országgyűlési biztosa általános helyettese megállapította, hogy az eljáró közigazgatási szervek megsértették az államigazgatási eljárás általános szabályairól szóló törvény eljárás felfüggesztésére vonatkozó rendelkezését, ezáltal a jogbiztonsággal összefüggésben visszásságot okoztak. Az eljárás felfüggesztésének másodfokú megerősítésével megfosztották a panaszost az Alkotmányban biztosított jogorvoslat lehetőségtől, így ezzel a joggal kapcsolatosan is visszásság keletkezett. Az országgyűlési biztos általános helyettese ajánlásában kezdeményezte a Vas Megyei Közigazgatási Hivatal vezetőjénél a törvénysértő másodfokú határozat visszavonását és a Győrvári Körjegyzőségnek az érdemi határozat meghozatalára történő felhívását. A közigazgatási hivatal vezetője az ajánlást elfogadta. OBH 9061/1997. Az Alkotmány 2. § (1) bekezdésében deklarált jogállamiságból fakadó jogbiztonság követelményével, valamint az Alkotmány

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes